Dinsdagoggend: 9 Februarie 2016 - Weather Forecasting for South Africa
Dinsdagoggend: 9 Februarie 2016
​Goeie môre almal: Hallo Kenya: The moisture is slowly but surely migrating northwards and include most of southern Kenya. South of the green line are all areas that may see a few tropical showers today, with a few spots already getting some showers in the south.
Voor ek wegspring vanoggend moet julle eers kyk na die 3de en 4de foto. Daar het ‘n stewige tropiese versteuring oos van Madagaskar ontwikkel en as na die sateliet foto kyk lyk dit my die ou sit reeds oor oos Madagaskar. Op die stadium niks meer net as ‘n diep laag nie, maar van tropiese oorsprong beteken dit dat dit baie goed kan reën oor die groot eiland, mens moet seker praat van ‘n mini vasteland. Met ‘n tropiese laag of depressie oor Madagaskar kan mens sommer alreeds weet (sonder om te kyk) dat bolug toestande oor SA nie fantasties is nie. Die bolug hoog het inskuif oor die westelike binneland en die reën (storms) wat voorkom ontwikkel oor die verre noord Vrystaat en beweeg dan anti-siklonaal om die hoog aan die ooste kant van die hoog van suid na noord, of soos in gisteraand se geval van suid-oos na noord-wes. Die prentjie vir vandag verander nie veel nie, die tropiese laag bly oos van die land, en die hoog in die bolug sit min of meer in dieselfde posisie. Die strook tussen waar die hoog sy oostelike draai maak en die laag sy westelike draai maak (siklonaal) is waar die bolug onstabiel genoeg bly vir ‘n klompie storms vanmiddag en vannag.
Die tweede foto is waarop ek met geel en groen aandui waar reën kan ontwikkel (in party gevalle herontwikkel) Die geel strook dui ‘n skrale kans aan terwyl die groen ‘n effe beter kans en verspreiding aandui. Wat ek dus sê: Daar is ‘n 80% kans dat daar in die groen dele storms gaan ontwikkel, maar dit reën in kolle en strepe dus net ‘n 20-40% verspreiding van 5mm of meer. Ek kan nie 80% aandui oor ‘n groot gebied nie, dit sal nie waar wees nie, as ek 80% aandui op die amptelike voorspelling dan verwag ek dat uit 20 weerstasies versprei oor Gauteng (as voorbeeld) dan moet 16 van die stasies vir my meer as 20mm meet op die ou einde van die dag. Die dag as julle 860% sien op my voorspelling dan moet ek 95% seker wees daar is ‘n baie goeie reën maker in die bolug wat perfek met die oppervlakte kombineer. Buiten vir kolle met kwaai mis op die Tuinroete en ‘n paar kolle op die hoëveld nie veel oor die res van die land nie, dit gaan net weer kook warm word in die weste van die land. Daar is net genoeg vog en koel vogtige lug uit die ooste vir ons in die noorde om die maksimum so effe in toom te hou, nog steeds warm maar darem nie daai erge hitte nie. Ons wat hier in Gauteng bly moet nie vergeet dat wanneer dit hier by ons reën dan lyk dit asof dit oral moet reën, nee dit is nie so nie, die Vrystaat, KZN en in die weste van die land is dit baie droog, veral die noordelike dele van KZN se damme is besig om leeg te loop of is reeds leeg, daar word baie berig oor wat oor die binneland gebeur, en ja, daar val sulke buitjies reën van tyd tot tyd oor KZN, en dit mag miskien groen lyk, maar grawe ‘n gaatjie en jy sal gou agterkom dit is vrek droog onder die oppervlakte. Die mense in veral die noorde van KZN het ook hulp nodig…..